ai4bharat/Pralekha huggingface dataset:
மத்திய அமைச்சரவை
15வது நிதிக்குழுவின் பணிக்காலம் மற்றும் செயல்பாட்டு வரம்பை நீட்டிக்கவும், நிதிக்குழு இரண்டு அறிக்கைகளை தாக்கல் செய்யவும் மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில், 15வது நிதிக்குழு 2020-21 நிதியாண்டில், முதலாவது அறிக்கையை தாக்கல் செய்யவும், இந்த நிதிக்குழுவின் பணிக்காலத்தை 2020 அக்டோபர் 30 வரை நீட்டிப்பதன் மூலம் 2021-22 முதல் 2025-26 வரையிலான நிதியாண்டுகளுக்கு இறுதி அறிக்கை தாக்கல் செய்யவும் அனுமதி அளிக்கப்பட்டுள்ளது.
பணிக்கால நீட்டிப்பு, சீர்திருத்தங்கள் மற்றும் புதிய யதார்த்தங்கள் காரணமாக, 2020-26 வரையிலான காலத்திற்குரிய தனது பரிந்துரைகளை இறுதி செய்ய ஏதுவாக, பல்வேறு மதிப்பீடுகளை நிதிக்குழு ஆராய உதவிகரமாக இருக்கும்.
தேர்தல் நடத்தை விதிகள் நடைமுறைப்படுத்தப்பட்டதால், மாநிலங்களுக்கான பயணத்தை நிதிக்குழு அண்மையில்தான் நிறைவு செய்தது. மாநிலங்களின் தேவைகள் பற்றி விரிவான மதிப்பீடுகளை மேற்கொள்ளவேண்டிய பொறுப்பு ஏற்பட்டுள்ளது.
குழுவின் செயல்பாட்டு வரம்புகள் இயற்கையாகவே விரிவானதாகும். அவற்றின் விளைவுகளை விரிவாக ஆராய்ந்து, மாநில அரசுகளின் தேவைக்கேற்ப அவற்றை உறுதிப்படுத்த, மத்திய அரசுக்கு கூடுதல் கால அவகாசம் தேவைப்படுகிறது.
எனவே, நிதிக்குழுவின் பரிந்துரைகள் பொருந்தக்கூடிய காலக்கட்டத்திற்கு தேவையான பணி நீட்டிப்பு, மத்திய, மாநில அரசுகள் தங்களது நடுத்தர கால ஆதாரங்களை திட்டமிடுவதற்கு உதவிகரமாக அமையும். 2021 ஏப்ரல் 1ஆம் தேதிக்குப்பிறகு, குழுவிற்கு ஐந்தாண்டு கால அவகாசம் நடுத்தர காலம் முதல் நீண்டகால நிதி விளைவுகளை ஏற்படுத்தக்கூடிய திட்டங்களை மத்திய, மாநில அரசுகள் உருவாக்கவும், இடைக்கால மதிப்பீடு மற்றும் திருத்தப்பணிகளுக்குத் தேவையான கால அவகாசத்தை வழங்கவும் வகை செய்யும். நடப்பு நிதியாண்டில் மேற்கொள்ளபடும் பொருளாதார சீர்திருத்தங்கள், 2020-21ஆம் நிதியாண்டின் முதல் காலாண்டுக்கான புள்ளி விவரத்தில் எதிரொலிக்கும்.
பிரதமர் அலுவலகம்
காந்திநகரின் கிப்ட் நகரில் ஐஎப்எஸ்சிஏ தலைமையகத்திற்கு பிரதமர் அடிக்கல் நாட்டினார்
காந்திநகரில் உள்ள கிப்ட் நகரில் சர்வதேச நிதிச் சேவை மையங்கள் ஆணையத்தின்  தலைமையக கட்டிடத்திற்கு பிரதமர் திரு நரேந்திர மோடி அடிக்கல் நாட்டினார். இந்தியாவின் முதல் சர்வதேச தங்க பரிவர்த்தனை நிலையத்தையும் அவர் தொடங்கி வைத்தார். மேலும் அவர் தேசிய பங்கு சந்தை,சர்வதேச நிதிச்சேவை மையம் –சிங்கப்பூர் பங்கு சந்தை இணைப்பையும் தொடங்கி வைத்தார். இந்நிகழ்ச்சியில் குஜராத் முதலமைச்சர் திரு பூபேந்திரபாய் படேல், மத்திய அமைச்சர் திருமதி நிர்மலா சீதாராமன், மத்திய, மாநில அமைச்சர்கள், தூதரக அதிகாரிகள், தொழில் அதிபர்கள் உள்ளிட்டோர் கலந்து கொண்டனர்.
கூட்டத்தில் உரையாற்றிய பிரதமர், இந்தியாவின் வளர்ந்து வரும் பொருளாதாரம் மற்றும் தொழில்நுட்ப வலிமைக்கு இந்த நாள் மிகவும் முக்கியத்துவம் வாய்ந்தது என்றும், இந்தியாவின் வல்லமையின் மீதான உலகளாவிய நம்பிக்கையை அதிகரிப்பதற்கும் இது மிகவும் முக்கியமானது என்றும் கூறினார். “இன்று, கிப்ட் நகரில், சர்வதேச நிதிச் சேவை மையங்கள் ஆணையத்தின் தலைமையக கட்டிடத்திற்கு அடிக்கல் நாட்டப்பட்டுள்ளது. இந்த கட்டிடம் அதன் கட்டிடக்கலையில் எவ்வளவு பிரமாண்டமாக இருக்கிறதோ, அதே அளவு இந்தியாவை பொருளாதார வல்லரசாக மாற்றுவதற்கு வரம்பற்ற வாய்ப்புகளை உருவாக்கும் என்று நான் நம்புகிறேன்”, என்றார் அவர் . சர்வதேச நிதிச்சேவை மையம் புதுமைகளை ஊக்குவிக்கும் என்றும், வளர்ச்சிக்கு உந்து சக்தியாக இருக்கும் என்றும் பிரதமர் கூறினார். இன்று தொடங்கப்பட்ட நிறுவனங்கள் மற்றும் தளங்கள் 130 கோடி இந்தியர்கள் நவீன உலகப் பொருளாதாரத்துடன் இணைக்க உதவும். "உலகளாவிய நிதிக்கு வழிகாட்டும் அமெரிக்கா, இங்கிலாந்து மற்றும் சிங்கப்பூர் போன்ற நாடுகளின் குழுவில் இந்தியா இப்போது நுழைகிறது" என்று அவர் மேலும் கூறினார்.
கிப்ட் நகர் வணிகத்திற்காக மட்டுமல்லாமல் , நாட்டின் சாமானியர்களின் அபிலாஷைகளுக்கு உரிய ஒரு பகுதியாகவும் உள்ளது என்று கூறிய அவர், இந்தியாவின் எதிர்காலம் பற்றிய பார்வை இதனுடன் இணைக்கப்பட்டுள்ளது, மேலும் இந்தியாவின் பொன்னான கடந்த கால கனவுகளும் இதனுடன் இணைக்கப்பட்டுள்ளன என்றார்.
இன்று இந்தியா உலகின் மிகப்பெரிய பொருளாதார நாடுகளில் ஒன்றாக இருப்பதாக பிரதமர் கூறினார். எனவே எதிர்காலத்தில், நமது பொருளாதாரம் இன்று இருப்பதை விட பெரியதாக இருக்கும் போது, அதற்கு இப்போதே தயாராக இருக்க வேண்டும். இதற்கு உலகப் பொருளாதாரத்தில் நமது தற்போதைய மற்றும் எதிர்காலப் பங்கைப் பூர்த்தி செய்யக்கூடிய நிறுவனங்கள் தேவை. இந்த நடவடிக்கைகள் அந்த திசையில் ஒரு முக்கியமான படியாகும் என்றார். இந்தியப் பெண்களின் பொருளாதார மேம்பாட்டை உறுதி செய்வதில் தங்கத்தின் பங்கை அவர் குறிப்பிட்டார். இந்தியாவின் அடையாளம் ஒரு பெரிய சந்தையாக மட்டும் நின்றுவிடாமல் அது ஒரு 'சந்தை தயாரிப்பாளராக' இருக்க வேண்டும் என்றார். அவர் மேலும் கூறுகையில், “ஒருபுறம், உள்ளூர் நலனுக்காக உலகளாவிய மூலதனத்தைக் கொண்டு வருகிறோம். மறுபுறம், உலக நலனுக்காக உள்ளூர் உற்பத்தித்திறனையும் பயன்படுத்துகிறோம் என்று அவர் பெருமிதத்துடன் குறிப்பிட்டார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
குடிநீர் ஆய்வு மாதிரித் திட்டம்: மதுரை உள்ளிட்ட 10 நகரங்களில் துவக்கம்
நகர்ப்புற ஜல் ஜீவன் இயக்கத்தின் கீழ் குடிநீர் ஆய்வு  மாதிரித் திட்டத்தை, மத்திய வீட்டு வசதி, நகர்ப்புற விவகாரங்கள் அமைச்சகத்தின் செயலாளர் திரு துர்கா ஷங்கர் மிஸ்ரா தொடங்கி வைத்தார். நகரங்களில் விநியோகிக்கப்படும் தண்ணீரின் அளவை மதிப்பிடவும், கழிவுநீர் மறுசுழற்சி, நீர்நிலைகளை வரைபடமிடுதல் போன்றவற்றிற்காகவும் இந்த ஆய்வு மேற்கொள்ளப்படும் என்று திரு மிஸ்ரா தெரிவித்தார். “முதற்கட்டமாக மதுரை, ஆக்ரா, பத்லாபூர், புவனேஷ்வர், சுரு, கொச்சி, பாட்டியாலா, ரோட்டக், சூரத், தும்கூர் ஆகிய 10 நகரங்களில் குடிநீர் ஆய்வு மாதிரித் திட்டத்தை மேற்கொள்ள அமைச்சகம் முடிவு செய்துள்ளது. இந்த திட்டத்தின் முடிவு அடிப்படையில் அனைத்து அம்ருத் நகரங்களுக்கும் இத்திட்டம் விரிவுபடுத்தப்படும்”, என்று அவர் கூறினார்.
குடிநீர், கழிவுநீர் மேலாண்மை, தண்ணீர் இழப்பு, நகரில் உள்ள 3 நீர்நிலைகளின் நிலை போன்ற தரவுகள், குடிமக்கள், நகராட்சி அதிகாரிகளிடமிருந்து நேரடியாகவும், அனுமதி வழங்கப்பட்ட கேள்வி பதில், சேகரிக்கப்பட்ட தண்ணீர் மாதிரியின் பரிசோதனை, தண்ணீர் இழப்பு குறித்த கள ஆய்வு போன்றவற்றின் வாயிலாகவும் பெறப்படும்.
பயனாளிகளின் பதில்கள், திட்டத்தின் வளர்ச்சி மற்றும் பயன் ஆகியவற்றை உள்ளடக்கிய தொழில்நுட்பத்தின் வாயிலாக இந்த இயக்கம் கண்காணிக்கப்படும். 20:40:40 என்ற அடிப்படையில் மூன்று பகுதிகளாக இந்தத் திட்டத்திற்கான நிதியை அரசு வழங்கும். செயல்பாடுகளின் பலன்களைப் பொறுத்து மூன்றாவது தவணைத் தொகை விடுவிக்கப்படும்.
நீடித்த வளர்ச்சி இலக்கு-6-ன் படி, அனைத்து 4,378 நகரங்களில் உள்ள எல்லா வீடுகளுக்கும் குழாய் மூலம் தண்ணீர் இணைப்புகளை வழங்குவதற்காக நகர்ப்புற ஜல் ஜீவன் இயக்கம் வடிவமைக்கப்பட்டுள்ளது. 500 அம்ருத் நகரங்களில் கழிவுநீர் மேலாண்மை வசதியை உருவாக்கி தண்ணீர் பாதுகாப்பை உறுதி செய்வதும் இந்தத் திட்டத்தின் முக்கிய நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1698392
பாதுகாப்பு அமைச்சகம்
கடற்படை அதிகாரிகளின் பயிற்சி நிறைவு விழா
இந்திய கடற்படையில் அதிகாரி பயிற்சி பெற்ற 104 பேரின் பயிற்சி நிறைவு விழா கொவிட்-19 காரணமாக அமலில் உள்ள கட்டுப்பாடுகளின் காரணமாக எளிமையான, அதே சமயம், உற்சாகமூட்டும் முறையில் 2021 ஜூன் 4 அன்று நடைபெற்றது.
99-வது ஒருங்கிணைந்த அதிகாரி பயிற்சி திட்டத்தின் கீழ் மேற்கண்ட நபர்களுக்கு கப்பல்களில் பயிற்சி அளிக்கப்பட்டது. கப்பல்களில் நடைபெற்ற நிறைவு விழாவில் ரியர் அட்மிரல் அந்தோனி ஜார்ஜ், விஎஸ்எம், என்எம், தெற்கு கடற்படை பிரிவின் தலைவர், சிறப்பான முறையில் பயிற்சி பெற்றவர்களுக்கு பதக்கங்களை வழங்கினார்.
இந்திய கடற்படை கப்பல்களான தீர், மகர், ஷர்தூல், சுஜாதா, தரங்கினி, சுதர்ஷினி மற்றும் கடலோர காவல் படை கப்பலான சாரதியில் பயிற்சிகள் வழங்கப்பட்டன. மேற்கண்ட கப்பல்கள் ஐஎன்எஸ் தீரின் தலைமை அதிகாரியான கேப்டன் அஃப்தாப் அகமது கானின் தலைமையிலான முதலாம் பயிற்சி குழுவின் கீழ் வருகின்றன.
2020 டிசம்பர் 29 அன்று தொடங்கிய பயிற்சியின் போது, கப்பலின் பல்வேறு பிரிவுகள் மற்றும் அம்சங்கள் குறித்து பயிற்சி வழங்கப்பட்டது. கடலில் 67 நாட்களை செலவிட்ட பயிற்சியாளர்கள் இந்தியாவில் உள்ள பல்வேறு துறைமுகங்கள் மட்டுமில்லாமல், மொரிஷியஸ் , செஷல்ஸ் , மடகாஸ்கர்  மற்றும் மாலத்தீவு  ஆகிய நாடுகளில் உள்ள துறைமுகங்களையும் பார்வையிட்டனர்.
அடுத்த கட்ட பயிற்சியை இவர்கள் பல்வேறு முன்னணி இந்திய கடற்படை போர் கப்பல்களில் தொடர உள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1724389
-----
(Visitor Counter : 141
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 194.92 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 40,370.
கொவிட் சிகிச்சை பெறுபவர்கள் எண்ணிக்கை 0.09 சதவிதமாக உள்ளது.
குணமடைந்தோர் விகிதம் தற்போது 98.69 சதவீதம்.
கடந்த 24 மணி நேரத்தில் 4,216 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,48,308 என அதிகரித்துள்ளது.
கடந்த 24 மணி நேரத்தில் 8,329 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.41 சதவீதம் ஆகும்.
வாராந்திர பாதிப்பு விகிதம் 1.75 சதவீதம் ஆகும்.
இதுவரை மொத்தம் 85.45 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,44,994 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1833081
விவசாயத்துறை அமைச்சகம்
ஊரடங்கு காலத்தில் விவசாய வேலைகளை ஊக்குவிக்கும் பல்வேறு வர்த்தகத் தொடர் நடவடிக்கைகள் பற்றி வேளாண் அமைச்சர் ஆய்வு
தற்போதைய நெருக்கடியான காலச்சூழலில் , விவசாயப் பணிகளும், விவசாயிகளும் பாதிக்கப்படாமல் இருப்பதை உறுதி செய்யும் வகையில், விவசாயம், கூட்டுறவு மற்றும் விவசாயிகள் நலத்துறை எடுக்க வேண்டிய பல்வேறு வர்த்தகத் தொடர் நடவடிக்கைகள் பற்றி, மத்திய வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர், இணை அமைச்சர்கள் திரு. பர்ஷோத்தம் ருபாலா, திரு. கைலாஷ் சவுத்ரி மற்றும் மூத்த அதிகாரிகளுடன் விவாதித்தார்.
இது தவிர, ஊரடங்கு நிலையின் போது, விவசாயிகள் மற்றும் விவசாயப் பணிகளை கள அளவில் ஊக்குவிக்க பல்வேறு பிற நடவடிக்கைகளையும் இத்துறை எடுத்துள்ளது.
(Visitor Counter : 166
அறிவியல் மற்றும் தொழில்நுட்பத்துறை
மாநில அறிவியல் & தொழில்நுட்ப கவுன்சில்கள், மாநில எல்லைகளைக் கடந்து, மண்டல அளவிலான பிரச்சினைகளுக்குத் தீர்வுகாண்பதிலும் முக்கிய பங்கு வகிக்கின்றன : பேராசிரியர் அசுடோஷ் சர்மா
கர்நாடக மாநில அறிவியல்-தொழில்நட்பக் கவுன்சில் இணையவழியில் ஏற்பாடு செய்திருந்த, மாநில அறிவியல்-தொழில்நுட்பக் கவுன்சில்களின் 6-வது வருடாந்திரக் கூட்டத்தில் பேசிய மத்திய அறிவியல் – தொழில்நுட்பத் துறை செயலாளர் பேராசிரியர் அசுடோஷ் சர்மா, அறிவியல் தொடர்பான விழிப்புணர்வை ஏற்படுத்துவதிலும், மாநில அளவிலான அறிவியல்-தொழில்நுட்பக் கட்டமைப்புகளை வலுப்படுத்தி, மண்டல அளவிலான பிரச்சினைகளுக்குத் தீர்வு காண்பதிலும், மாநில அறிவியல்-தொழில்நுட்பக் கவுன்சில்கள் முக்கியப் பங்கு வகிப்பதாகத் தெரிவித்துள்ளார்.
மாநில அறிவியல்-தொழில்நுட்பக் கவுன்சில்களிடையே தலைசிறந்த நடைமுறைகள் மற்றும் அறிவாற்றலைப் பகிர்ந்துகொள்ளும் நோக்கில், 18 ஜுன் 2020 முதல் 1 ஜுலை 2020 வரை நடைபெறும் இந்தக் கூட்டத்தில் தொடக்க உரையாற்றிய பேராசிரியர் சர்மா, “மாநில அளவில் மட்டுமின்றி, மண்டலம் சார்ந்த பிரச்சினைகளுக்குத் தீர்வு காண்பதிலும் அறிவியல்-தொழில்நுட்பக் கவுன்சில்களின் பங்கு முக்கியத்துவம் வாய்ந்தது” என்றார்.
வைக்கோல்களை  எரிப்பதால் ஏற்படும் பிரச்சினைக்கு கிராம அளவிலேயே தீர்வுகாண, பஞ்சாபின் மோகா மற்றும் பாட்டியாலாவில், வைக்கோல்களைப் பயன்படுத்தக்கூடிய நிலக்கரித் துகள்களால் ஆன பாளங்களைத் தயாரிக்கும் பிரிவுகளை, அரசு-தனியார் பங்களிப்புடன் ஏற்படுத்தியதற்காக, பஞ்சாப் மாநில அறிவியல்-தொழில்நுட்பக் கவுன்சிலுக்கு அவர் பாராட்டு தெரிவித்தார். கர்நாடகாவைப் பின்பற்றி, அனைத்து மாநில அறிவியல்-தொழில்நுட்பக் கவுன்சில்களும், மாநிலம் சார்ந்த புள்ளிவிவரக் கட்டமைப்புகளை ஏற்படுத்துமாறும் அவர் கேட்டுக் கொண்டார்.
“அறிவியல்-தொழில்நட்பம் மற்றும் புதுமைக் கண்டுபிடிப்புக்கான சூழலை உருவாக்கி, அறிவாற்றல் மேலாளர்களாகப் பணியாற்றுவதிலும், மாநிலம்சார்ந்த தேவைகளை மதிப்பீடு செய்து, வர்த்தக ரீதியில் கட்டுப்படியாகக் கூடிய தீர்வுகளை செயல்படுத்துவதிலும், மாநில அறிவியல்-தொழில்நுட்பக் கவுன்சில்கள் வினையூக்கியாக உருவாக வேண்டும்” எனவும் பேராசிரியர் சர்மா குறிப்பிட்டார். தேசிய அறிவியல், தொழில்நுட்பம் மற்றும் புதுமைக் கண்டுபிடிப்புக் கொள்கை-2020ஐ தயாரிப்பதற்கான கலந்தாலோசனை நடவடிக்கைகளில் தீவிரப் பங்காற்றுமாறறு அனைத்து மாநில அறிவியல்-தொழில்நுட்பக் கவுன்சில்களுக்கும் அழைப்பு விடுத்த அவர், கோவிட்-19 பாதிப்புக்குப் பிறகு, பொருளாதாரப் புத்தெழுச்சிக்கான, அறிவியல்-தொழில்நுட்பம் மற்றும் புதுமை சார்ந்த உத்திகளை வகுக்குமாறும் கேட்டுக்கொண்டார்.
29 மாநிலங்கள் மற்றும் 2 யூனியன் பிரதேசங்களைச் சேர்ந்த அறிவியல்-தொழில்நுட்பக் கவுன்சில்களைச் சேர்ந்த அதிகாரிகள், இந்த தொடக்க நிகழ்ச்சியில் கலந்துகொண்டனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆந்திரபிரதேச மாநிலம் இச்சாபுரத்திற்கும் அனகாபள்ளிக்கும் இடையேயான தேசிய நெடுஞ்சாலை எண் 16-ஐ அகலப்படுத்துவதற்கான நாட்டவிருக்கிறார் திரு நிதின் கட்கரி
ஆந்திரபிரதேச மாநிலம் விசாகப்பட்டினத்தில் நாளை நடைபெறவிருக்கும் நிகழ்ச்சியில் 6,688 கோடி ரூபாய் மதிப்பிலான தேசிய நெடுஞ்சாலை மற்றும் துறைமுக தொடர்பு திட்டங்களுக்கான அடிக்கல் நாட்டுகிறார் சாலைப்போக்குவரத்து, நெடுஞ்சாலை, கப்பல், நீர் ஆதாரம், நதி வளர்ச்சி மற்றும் கங்கை புனரமைப்புத் துறைக்களுக்கான அமைச்சர் திரு நிதின் கட்கரி, இம்மாநிலத்திற்கு 11ம் தேதி தொடங்கி 13-ம் தேதி வரை 3 நாள் சுற்றுப்பயணம் மேற்கொள்கிறார்.
439 கோடி ரூபாய் செலவில் இச்சாப்புரத்திற்கும், நரசன்னபேட்டைக்கும் இடையே தேசிய நெடுஞ்சாலை எண்.16-ல் உள்ள 13.47 கிலோமீட்டர் அளவிலான நான்கு வழிப் பாதையை மேம்படுத்துவது, நரசன்னபேட்டைக்கும் ரனஸ்தலத்திற்கும் இடையே தேசிய நெடுஞ்சாலை எண்.16-ல் உள்ள 54.20 கிலோமீட்டர் பகுதியை ஆறு வழிச்சாலையாக்கவும், 1,187.15 கோடி ரூபாய் செலவில் ரனஸ்தலத்திற்கும் ஆனந்தபுரத்திற்கும் இடையே தேசிய நெடுஞ்சாலை எண் 16-ன் ஆறுவழிச்சாலையை உருவாக்கவும், 2013 கோடி ரூபாய் செலவில் தேசிய நெடுஞ்சாலை எண் 16-ல் உள்ள அனந்தபுரம், பெண்டுருத்தி, அனகாபள்ளி பகுதியில் ஆறுவழிச் சாலை அமைப்பதற்கும் தேசிய நெடுஞ்சாலை திட்டங்களுக்கான அடிக்கல் நாட்டப்படும். இந்தத் திட்டங்களின் காரணமாக சென்னைக்கும், கொல்கத்தாவிற்கும் இடையேயான தொடர்பு மேம்படுவதோடு பயண நேரமும் குறைந்து விசாகப்பட்டின நகரின் போக்குவரத்து நெரிசலும், கட்டுப்படுத்தப்படும்.
------
(Visitor Counter : 92
இளைஞர் நலன் மற்றும் விளையாட்டு அமைச்சகம்
புதுதில்லியில் 3 நாட்கள் நடைபெறவுள்ள அகில இந்திய டேக்வாண்டோ சாம்பியன் போட்டியை விளையாட்டுத்துறை அமைச்சர் திரு.அனுராக் தாக்கூர் நாளை தொடங்கி வைக்கிறார்
இந்தியாவில் உள்ள கொரிய கலச்சார மையம் இந்திய விளையாட்டு மேம்பாட்டு ஆணையத்துடன் இணைந்து அகில இந்திய டேக்வாண்டோ சாம்பியன் போட்டியை நடத்துகிறது. கொரிய தேசிய விளையாட்டுப் பல்கலைகழகம் இப்போட்டியை இணைந்து நடத்தவுள்ளது. இந்தியாவுக்கும், கொரியாவுக்கும் இடையே தூதரக உறவுகள் ஏற்பட்டு 50 ஆண்டுகள் நிறைவடைவதை ஒட்டிய கொண்டாட்டங்களில் ஒரு பகுதியாக இப்போட்டி நடத்தப்படுகிறது.
புதுதில்லி இந்திரகாந்தி மைதானத்தில் உள்ள கே.டி. ஜாதவ் மல்யுத்த உள் அரங்கில் பிப்ரவரி 24 தேதி முதல் 26ம் தேதி வரை இப்போட்டி நடைபெற உள்ளது. தொடக்க விழா பிப்ரவரி 24ம் தேதி காலை 10.30க்கு நடைபெறவுள்ளது. இதில் விளையாட்டுத் துறை அமைச்சர் திரு.அனுராக் தாக்கூர், இந்தியாவுக்கான கொரிய தூதர் திரு. ஜாங் ஜே போக் உள்ளிட்டோர் பங்கேற்றுள்ளனர். இந்த நிகழ்ச்சியின் போது கொரிய நடனம், டேக்வாண்டோ போட்டிகளில் ஒத்துழைப்பு உள்ளிட்டவைத் தொடர்பாக இரு நாடுகளுக்கும் இடையே புரிந்துணர்வு ஒப்பந்தமும் கையெழுத்தாகவுள்ளது.
ரெயில்வே அமைச்சகம்
புதிய ரயில்கள் அறிமுகம்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்து மூலம் பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியுஷ் கோயல், கீழ்காணும் தகவல்களை அளித்தார்.
பயணிகளின் வசதியை கருத்தில் கொண்டு, 2018-19-ஆம் ஆண்டு 266 ரயில்களும், 2019-20-ஆம் ஆண்டு 153 ரயில்களும் அறிமுகப்படுத்தப்பட்டுள்ளன.
மேலும், வந்தே பாரத் எக்ஸ்பிரஸ், ஹுமசஃபர், தேஜாஸ், அந்த்யோத்யா, உத்கிரிஷ்ட் இரட்டை அடுக்கு குளிர்பதன பயணிகள் சேவை  உள்ளிட்டவற்றை இந்திய ரயில்வே அறிமுகப்படுத்தியுள்ளது.
கொவிட்-19 பொதுமுடக்கத்தின் போது, 2020 மார்ச் 25 முதல் 2020 மே 31 வரை 53585 சரக்கு ரயில்களும், 3826 பார்சல் ரயில்களும் இயக்கப்பட்டன. 2020 மார்ச் 25 முதல் 2021 ஜனவரி 27 வரை 318142 சரக்கு ரயில்களும், 8899 பார்சல் ரயில்களும் இயக்கப்பட்டன.
பயணிகளின் பாதுகாப்பையும், வசதியையும் மேம்படுத்துவதற்காக ரயில்வே துறையால் பல்வேறு நடவடிக்கைகள் எடுக்கப்பட்டுள்ளன. நவீன வசதிகளுடன் கூடிய 63 ஸ்மார்ட் ரயில் பெட்டிகள் அறிமுகப்படுத்தப்பட்டு, 2,900-க்கும் அதிகமான பெட்டிகளில் சிசிடிவி கேமராக்கள் பொருத்தப்பட்டுள்ளன.
வீடு திரும்பும் புலம்பெயர்ந்த தொழிலாளர்களுக்காக 2020 மே1 முதல் 2020 ஆகஸ்ட் 31 வரை 4621 சிறப்பு ரயில்களை இந்திய ரயில்வே இயக்கியது. இந்த சேவைக்கு குறைந்த கட்டணம் நிர்ணயிக்கப்பட்டு, அதுவும் பயணிகளிடம் இருந்து வசூலிக்கப்படாமல், மாநில அரசுகள் அல்லது அதிகாரப்பூர்வ பிரதிநிதிகளிடம் இருந்து வசூலிக்கப்பட்டது. பயணிகளுக்கு இலவசமாக உணவையும் , தண்ணீரையும்  ரயில்வே வழங்கியது
கொவிட்-19 பரவலை தடுப்பதற்காக தனது அனைத்து பயணிகள் சேவைகளையும் 2020 மார்ச் 23 முதல் ரத்து செய்த ரயில்வே, அரசின் வழிகாட்டுதல்களை பின்பற்றி 2020 மே 1 முதல் படிப்படியாக சேவைகளை திரும்ப வழங்கி வருகிறது.
சென்னை புறநகர் ரயில் சேவைகள் 2020 நவம்பர் 23 முதல் மீண்டும் தொடங்கப்பட்டன. இதர மாநகரங்களிலும் ரயில் சேவைகள் படிப்படியாக தொடங்கியுள்ளன.
புதிய தடம், அகலப்பாதைக்கு மாற்றம் மற்றும் இரட்டிப்பு பணிகளுக்காக கடந்த ஐந்து ஆண்டுகளில்  வரை ரூ 1,53,998 கோடி ஒதுக்கப்பட்டுள்ளது. ஒரு ஆண்டுக்கு சராசரியாக ரூ 30,798 என்னும் அளவில் நிதி ஒதுக்கப்பட்டுள்ளது. 2009-14 காலகட்டத்தில் ஆண்டு சராசரி ஒதுக்கீடு ரூ 11,527 கோடியாக இருந்தது குறிப்பிடத்தக்கது.
இது குறித்த மேலும் விவரங்களை இந்திய ரயில்வே இணையதளமான www.indianrailways.gov.in-இல் பின்வரும் அடுக்கு முறையை பின்பற்றி தெரிந்து கொள்ளலாம்: Ministry of Railways > Railway Board > About Indian Railways > Railway Board Directorates > Finance  > Pink Book  > Railway-wise Works, Machinery & Rolling Stock Programme
உள்நாட்டு விமானப் போக்குவரத்து அமைச்சகம்
உத்தரகாண்ட் முதல்வர், லடாக் மற்றும் அந்தமான் & நிகோபார் துணைநிலை ஆளுநர்களுடன் விமானப் போக்குவரத்து அமைச்சர் திரு ஜோதிராதித்ய எம் சிந்தியா ஆலோசனை
உத்தரகாண்ட் முதல்வர் திரு புஷ்கர் தாமி, அந்தமான் & நிகோபார் துணைநிலை ஆளுநர் திரு அட்மிரல் டி கே ஜோஷி மற்றும் லடாக் துணைநிலை ஆளுநர் திரு ஆர் கே மாத்தூர் ஆகியோருடன் மத்திய விமானப் போக்குவரத்துத்துறை அமைச்சர் திரு ஜோதிராதித்ய எம் சிந்தியா காணொலி மூலம் இன்று உரையாடினார். மேற்கண்ட மாநிலங்களில் விமானப் போக்குவரத்து உள்கட்டமைப்பை வலுப்படுத்துவது குறித்து ஆலோசனை நடைபெற்றது.
உத்தரகாண்ட் முதல்வர் திரு புஷ்கர் தாமியுடனான உரையாடலின் போது, உத்தரகாண்டில் விமானப் போக்குவரத்துச் சூழலியலின் விரைவான வளர்ச்சிக்கான பின்வரும் அம்சங்களைப் பற்றி அமைச்சர் விவாதித்தார்:ஏர் டர்பைன் எரிபொருள்  மீது மாநிலத்தில் விதிக்கப்படும் மதிப்புக் கூட்டு வரியை 20 சதவீதத்திலிருந்து 1 சதவீதம் ஆகக் குறைத்தல்உதான் ஹெலிபோர்ட்டுகளை மேம்படுத்துதல்  மற்றும் இந்த நிதியாண்டு இறுதிக்குள் ஐந்து புதிய ஹெலிபோர்ட்டுகளின் கட்டுமானப் பணிகள் தொடக்கம்.டேராடூன் விமான நிலையத்தில் புதிய முனையம், இதன் விளைவாக பயணிகளைக் கையாளும் திறன் ஒரு மணி நேரத்தில் 250-இல் இருந்து 1800 ஆக அதிகரிக்கும். ரூ 457 கோடியில் கட்டப்பட்ட புதிய முனையம் அக்டோபர் 7-ஆம் தேதி திறக்கப்படும்.
அந்தமான் நிக்கோபார் தீவின் துணை நிலை ஆளுநர் அட்மிரல் டி கே ஜோஷியுடனான ஆலோசனையின் போது, அந்தமான் மற்றும் நிக்கோபார் தீவுகள் போன்ற அழகிய இடத்தில் சுற்றுலா வளர்ச்சிக்கான அனைத்து முயற்சிகளையும் எடுக்க உறுதியாக உள்ளோம் என்று அமைச்சர் குறிப்பிட்டார்.
லடாக்கின் துணைநிலை ஆளுநர் திரு ஆர். கே. மாத்தூருடனான உரையாடலின் போது, லடாக்கில் விமான நிலையங்கள் கட்டுவது குறித்தும், விமானப் போக்குவரத்தை மேம்படுத்துவது குறித்தும் விரிவான ஆலோசனை நடைபெற்றது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756804
(Visitor Counter : 286
ஜல்சக்தி அமைச்சகம்
நீர்ப்பாசனத் திட்டத்தை தேசிய திட்டமாக அறிவிப்பதற்கான அளவுகோல்கள்
மத்திய ஜல் சக்தி அமைச்சகத்தால் மேற்கொள்ளப்பட்டுவரும் தேசிய திட்டங்களின் கீழ் ஒரு திட்டத்தை சேர்ப்பதற்கான தகுதி குறித்த அளவுகோல்கள் பின்வருமாறு:
i) சர்வதேச திட்டங்கள், நாட்டின் நீர் பயன்பாடு ஒப்பந்தத்தின் மூலம் தேவைப்படும் அல்லது நாட்டின் நலன் கருதி நன்கு திட்டமிடப்பட்டு முன்கூட்டியே அதனை நிறைவேற்றப்பட வேண்டியதன் அவசியம்.
அல்லது,
ii) நதிகள் இணைப்புத் திட்டங்கள் உட்பட, செலவினங்களைப் பகிர்வது, புத்துயிர், மின் உற்பத்திக்கான அம்சங்கள் போன்றவற்றில் மாநிலங்களுக்கு இடையேயான பிரச்சினைகள் தீர்க்கப்படாமல் இழுபறியில் இருக்கும் மாநிலங்களுக்கு இடையேயான திட்டங்கள்.
அல்லது
iii) இரண்டு லட்சம் ஹெக்டேருக்கு மேல் கூடுதல் நீர்ப்பாசனத் திறன் கொண்ட மாநிலங்களுக்கு இடையேயான திட்டங்கள் மற்றும் தண்ணீரைப் பகிர்வது மற்றும் நீரியல் எங்கு நிறுவப்பட்டது என்பதில் எவ்வித சர்ச்சையும் இல்லாத மாநிலங்கள்
அல்லது
iv) விரிவாக்கம், புதுப்பித்தல் மற்றும் நவீனமயமாக்கல்  போன்ற திட்டங்கள் மூலம் 2 லட்சம் ஹெக்டேர் நீர்ப்பாசனத் திறனை விரிவாக்கம் / மீட்டமைக்க உதவிடும் என்று கருதப்படுகிறது.
எனினும், ஒரு திட்டத்தின் தகுதி அடிப்படையில் அதனை தேசிய அளவிலான திட்டத்தின் கீழ் சேர்ப்பதற்கு உரிமை இல்லை. நீர்ப்பாசனம், வெள்ளக் கட்டுப்பாடு மற்றும் பல்நோக்கு திட்டங்களின் நீர் ஆதரத்துறை மற்றும் பல்நோக்குத் திட்டங்களின் படி, முதலீட்டு அனுமதி, உயர் அதிகாரம் கொண்ட வழிகாட்டுதல் குழுவின் பரிந்துரைகள், நிதி இருப்பு மற்றும் அந்த நேரத்தில் அரசின் முன்னுரிமைகள் ஆகியவற்றின் படி சேர்க்கப்பட்டுள்ளது.
தேசிய அளவிலான திட்டத்தின் கீழ் மத்திய அரசு மானியமாக, திட்டத்தின் எஞ்சியுள்ள பணிகளுக்காக மீது வழங்கப்படுகிறது. இது பாசனம் மற்றும் குடிநீருக்கு மட்டுமே பொருந்தும்.
இது தொடர்பான நிதி முறை, கீழே உள்ளது.
நீர்ப்பாசன கூறுகள் இல்லாத நீர் ஆதார திட்டங்கள், அல்லது குடிநீர் வழங்குவதை இலக்காகக் கொண்டவை அல்லது நிலத்தடி நீர் ரீசார்ஜ் மூலம் ஆறுகள்/நீர்த்தேக்கங்கள்/கால்வாய்களில் இருந்து நீரைப் பெறுதல் ஆகியவை திட்டத்திற்கான மேலே குறிப்பிடப்பட்ட தகுதி அளவுகோல்கள் அடிப்படையில் தேசிய அளவிலான திட்டத்தின் கீழ் சேர்க்கப்படும்.
இந்த தகவலை ஜல் சக்தி துறை இணை அமைச்சர் திரு பிஸ்வேஸ்வர் டுடு இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814506
உள்துறை அமைச்சகம்
இயற்கை பேரிடர் தருணத்தில் உத்தராகண்ட் மாநில மக்களுடன் மத்திய அரசு துணை நிற்கிறது: மத்திய உள்துறை அமைச்சர் திரு. அமித் ஷா
உத்தராகண்ட் மாநிலத்தின் ஜோஷிமத் பகுதியில் இயற்கை பேரிடர் நிகழ்ந்துள்ள இந்த தருணத்தில் திரு. நரேந்திர மோடியின் அரசு, அம்மாநில மக்களுக்கு துணையாக இருப்பதாக மத்திய உள்துறை அமைச்சர் திரு அமித் ஷா கூறியுள்ளார்.
மகாராஷ்டிராவில் செய்தியாளர்களிடம் பேசிய அவர், மத்திய, மாநில அரசுகளின் மீட்பு மற்றும் நிவாரணப் பணிகள் முழுவீச்சில் நடைபெறுவதாகவும், தேசிய பேரிடர் மீட்புப் படையின் மூன்று குழுக்கள் சம்மந்தப்பட்ட இடத்தைச் சென்றடைந்திருப்பதாகவும், இதர குழுக்களும் உத்தராகண்ட் செல்ல தயார் நிலையில் இருப்பதாகவும் குறிப்பிட்டார்.
பிற குழுக்களும் விரைவில் அந்த பகுதியைச் சென்றடையும். இந்திய- திபெத் எல்லை பாதுகாப்புப்படை வீரர்கள் பாதிக்கப்பட்ட இடங்களுக்கு சென்றடைந்திருப்பதாகவும், மாநில அரசின் நடவடிக்கைகளும் துரிதப்படுத்தப்பட்டிருப்பதாகவும் திரு.அமித் ஷா கூறினார்.
ஜோஷிமத் அருகில் பனிப்பாறை திடீர் வெடிப்பு சம்பவத்தால் ஏற்பட்ட பனிச்சரிவால், தண்ணீரின் அளவு வேகமாக அதிகரித்து முதலில் ரிஷிகங்கா ஆற்றிலும், அதைத்தொடர்ந்து அலக்நந்தா ஆற்றிலும் வெள்ளப்பெருக்கு ஏற்பட்டதாக உள்துறை அமைச்சர் தெரிவித்தார்.
உயிரிழந்தோர் பற்றிய முதல்கட்ட தகவல்கள் தெரியவந்திருப்பதாக அவர் கூறினார். இந்த நெருக்கடியான தருணத்தில் உத்தராகண்ட் மாநிலத்துடன், மத்திய அரசு துணை நிற்பதாகவும் இதிலிருந்து விரைவில் மீண்டு, இயல்பு வாழ்க்கைக்கு திரும்புவதற்கான நடவடிக்கைகள் மேற்கொள்ளப்பட்டு வருவதாகவும் உள்துறை அமைச்சர் தெரிவித்தார்.
உத்தராகண்ட் முதலமைச்சரிடம் தாம் பேசி இருப்பதாகவும், விமானப் படையும் தயார் நிலையில் இருப்பதாகவும் திரு அமித் ஷா கூறினார். பிரதமர் திரு.நரேந்திர மோடி, தேசிய பேரிடர் மீட்புப் படையை நேரடியாக தொடர்பு கொண்டு ஆலோசனைகளை வழங்கியதாகவும் அமைச்சர் குறிப்பிட்டார்.
உள்துறை இணை அமைச்சர் திரு நித்தியானந்த் ராய் தேசிய பேரிடர் மீட்புப் படையின் கண்காணிப்பு அறையிலிருந்து மீட்பு நடவடிக்கைகளை கண்காணித்து வருவதாகவும் அவர் கூறினார். தேவையான அனைத்து உதவிகளையும் வழங்க மத்திய அரசு தயாராக இருப்பதாகவும், இந்த நிலைமை வெகு விரைவில் கட்டுக்குள் கொண்டு வரப்படும் என்றும் திரு.அமித் ஷா உத்தரகாண்ட் மக்களுக்கு உறுதி அளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1695991
------
(Visitor Counter : 100
வணிகம் மற்றும் தொழில்துறை அமைச்சகம்
“உள்கட்டமைப்பு மற்றும் முதலீடு” என்ற தலைப்பிலான பட்ஜெட்டுக்குப் பிந்தைய இணையவழிக் கருத்தரங்கு பிரதமர் திரு. நரேந்திர மோடி, 2023 மார்ச் 4ம் தேதி உரையாற்றுகிறார்
“உள்கட்டமைப்பு மற்றும் முதலீடு” என்ற தலைப்பிலான பட்ஜெட்டுக்குப் பிந்தைய இணையவழிக் கருத்தரங்கு பிரதமர் திரு. நரேந்திர மோடி, 2023 மார்ச் 4ம் தேதி உரையாற்றுகிறார். பட்ஜெட் அறிவிப்புகளைத் திறம்பட செயல்படுத்துவது தொடர்பாக வல்லுநர்களுடன் ஆலோசனைகளைக் கூறும் வகையில் அரசு ஏற்பாடு செய்துள்ள 12 இணையவழிக் கருத்தரங்குகளில் இது 8-வது ஆகும்.
அமிர்த காலத்தில் வழிநடத்தும் வகையில் 7 அம்சங்களுக்கு மத்திய பட்ஜெட் முன்னுரிமை அளித்துள்ளது. அதில், உள்கட்டமைப்பு மற்றும் முதலீடு என்பதும் ஒரு முன்னுரிமைத் துறையாகும். இது தொடர்பான இணையவழிக் கருத்தரங்கிற்கு மத்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் ஏற்பாடு செய்துள்ளது. 3 அமர்வுகளாக நடைபெறும் இந்தக் கருத்தரங்கில் உள்கட்டமைப்பு மற்றும் முதலீட்டில் பட்ஜெட்டில் அறிவிக்கப்பட்டுள்ள திட்டங்களை திறம்பட அமல்படுத்துவது குறித்து விவாதங்கள் மேற்கொள்ளப்படும்.
இதில் மத்திய அமைச்சர்கள் திரு.பியூஷ் கோயல், திரு. நிதின் கட்கரி, பல்வேறு அமைச்சகங்களின் செயலாளர்கள், தொழில் துறையினர், முதலீட்டாளர்கள் உள்ளிட்டோர் பங்கேற்கின்றனர். இணையவழியில் நடத்தப்படும் இந்தக் கருத்தரங்கில் மாநில அரசுகளின் பிரதிநிதிகள், உள்ளாட்சி அமைப்புகளின் பிரதிநிதிகள், தன்னார்வ தொண்டு நிறுவனத்தினர் உள்ளிட்டோரும் பங்கேற்க உள்ளனர்.